**Sporazumevalna zmožnost**

Tvorite besedila po danih navodilih.

1. Na spletu poiščite primer **okrogle mize** in si ga oglejte. Na podlagi ogledanega sami pripravite načrt (zapišite po točkah) za okroglo mizo: izberite temo (naj bo aktualna), določite voditelja, štiri goste … Obvezno podajte na koncu komentar.

2. V 4. letniku ste se seznanili z jezikovno politiko v Republiki Sloveniji. Pri tem ste spoznali tusi veliko terminov, značilnih za to področje. Napišite **znanstveni članek**, v katerem boste zajeli vse ključne elemente te besedilne vrste (ustrezni termini, zgradba, povedi, citati, literatura).

3. Ste velik ljubitelj določenega športa, kjer žanjete tudi velike uspehe. Povabijo vas na **predavanje** v knjižnico (v svojem domačem kraju), kjer boste širši množici predstavili ta šport. Napišite, kaj vse bi zajeli v tem predavanju, pripravite dispozicijske točke, ponazorila, slikovno gradivo …

4. V športnem klubu, katerega član ste, skličejo sestanek zaradi nenadne odpovedi na državnem tekmovanju. Ker zapisnikar zboli, določijo vas, da boste pisali **zapisnik**. Napišite zapisnik in pri tem upoštevajte zgradbo zapisnika (glava, jedrni in sklepni del).

5. Predstavljajte si, da ste zaposleni na Ministrstvu za šolstvo RS, kjer so v vseh izobraževalnih ustanovah sprejeli **zakon**, da so prepovedane mobilne naprave. Napišite primer takšnega zakona in upoštevajte temo.

6. Predstavljajte si, da ste zaposleni v Občini Ljubljana, v oddelku, kjer razpisujejo in podeljujejo srednješolske štipendije za nadpovprečno uspešne športnike. Napišite **odločbo** o dodelitvi štipendije.

7. V vaši šoli se bližajo volitve Šolske dijaške skupnosti. Kandidirali ste na listi za predsednika ŠDS. Napišite **besedilo politične propagande** za svojo kandidaturo.